รายงานการประชุมสภาเทศบาลตำบลป่าโมก

สมัยสามัญ สมัยที่ 2 ประจำปี พ.ศ. 2564

วันพฤหัสบดีที่ 13 พฤษภาคม 2564 เวลา 10.00 น.

ณ ห้องประชุมสภาเทศบาลตำบลป่าโมก

.......................................

# ผู้เข้าประชุม

 ๑. นายพิเศษศักดิ์ ธัญญะพิเศษศักดิ์ ประธานสภาเทศบาล

๒. นางสาววราภรณ์ บุญประดับ รองประธานสภาเทศบาล

3. นายฉลวย กระจ่างจิตร์ สมาชิกสภาเทศบาล

4. นายธนิต เหลืองเพชราภรณ์ สมาชิกสภาเทศบาล

 5. นายบำรุง แย้มนิยม สมาชิกสภาเทศบาล

. 6. นายพรรษพร สุดใจ สมาชิกสภาเทศบาล

 7. นายภิญโญ เฉลิมกลิ่น สมาชิกสภาเทศบาล

 8. พันตำรวจโท รณกร วงศ์ภู่มณี สมาชิกสภาเทศบาล

9. นายศรีวิชัย สุขสะอาด สมาชิกสภาเทศบาล

10. นางสมคิด คล้ายสิทธิ์ สมาชิกสภาเทศบาล.

11. นางสาวอารมณ์ อัตถานัย สมาชิกสภาเทศบาล

12. นางอมรรัตน์ เนื้อจำรูญรัตน์ เลขานุการสภาเทศบาล

# ผู้เข้าร่วมประชุม

 ๑. นายสุรพร สรณารักษ์ นายกเทศมนตรี

 2. นางสุนันทา บุญประดับ รองนายกเทศมนตรี

 3. นายวิชิต ไวทยานุวัตติ เลขานุการนายกเทศมนตรี

 4. นางสาวอภิชา พูลสินธนาพงษ์ ที่ปรึกษานายกเทศมนตรี

 5. นายสุพล เรืองฤทธิ์ ปลัดเทศบาล

 6. นายวรพล อยู่มั่น ผู้อำนวยการโรงเรียนชุมชนเทศบาลวัดปาโมกข์

 7. นางฬิยาภร อยู่มั่น รก.ผู้อำนวยการโรงเรียนเทศบาลวัดอัมพวัน

 8. นางสาวสีนวล สุ่มประเสริฐ รก.ผู้อำนวยการโรงเรียนเทศบาลวัดแจ้ง

 9. นายสมชัย สุนทรเมฆินทร์ ผู้อำนวยการโรงเรียนเทศบาลวัดแสนสุข

 10. นายชุรนันท์ หิรัญโญภาส รก.ผู้อำนวยการโรงเรียนเทศบาลวัดโบสถ์วรดิตถ์

 11. นางสาวจีรภา สุขคำ ผู้จัดการสถานธนานุบาล

 12. นายสุเทพ กลิ้งกลม รก.ผู้อำนวยการโรงเรียนเทศบาลวัดพินิจธรรมสาร

13. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

14. นางสาวสุวรรณา วัชรอาภาไพบูลย์ ผู้อำนวยการกองการศึกษา

 15. นายประสงค์ มะลิเสือ รก.ผู้อำนวยการกองช่าง

16. นางจีรนันท์ วุ่นวงศ์ ผู้อำนวยการกองคลัง

 17. นางลภัสรดา จงแพทย์ หัวหน้าสำนักปลัดเทศบาล

 18. นางจิรฐา โชติธนะภัทร เจ้าพนักงานธุรการชำนาญงาน

เริ่มประชุม…/2

2

เริ่มประชุมเวลา 10.00 น.

นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมก ครบองค์ประชุมแล้ว ขอกราบเรียนเชิญท่านประธานสภาเทศบาล จุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

 นายพิเศษศักดิ์ ธัญญะพิเศษศักดิ์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 คน ผมขอเปิดประชุมสภาเทศบาลตำบลป่าโมก สมัยสามัญ สมัยที่ 2 ประจำปี 2564 ผมขอให้เลขานุการสภาเทศบาลตำบลป่าโมกอ่านประกาศของสภาเทศบาล เรื่อง กำหนดวันเริ่มประชุมสภาเทศบาล

 นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล

ประกาศสภาเทศบาลตำบลป่าโมก

เรื่อง กำหนดวันเริ่มประชุมสภาเทศบาล สมัยสามัญ สมัยที่ 2 ประจำปี 2564

...............................................

 อาศัยอำนาจตามความในหมวด 2 ข้อ 21 แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และโดยมติของสภาเทศบาลในการประชุมสภาเทศบาลตำบลป่าโมก ครั้งแรก ประจำปี 2564 เมื่อวันที่ 30 เมษายน 2564

 จึงประกาศกำหนดวันเริ่มประชุมสภาเทศบาล สมัยสามัญ สมัยที่ 2 ประจำปี 2564 ในเดือน พฤษภาคม 2564 ตั้งแต่วันที่ 1 พฤษภาคม 2564 เป็นต้นไป

 ประกาศ ณ วันที่ 30 เดือน เมษายน พ.ศ. 2564

 พิเศษศักดิ์ ธัญญะพิเศษศักดิ์

 (นายพิเศษศักดิ์ ธัญญะพิเศษศักดิ์)

 ประธานสภาเทศบาลตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ 1 เรื่อง ที่ประธานจะแจ้งให้ที่ประชุมทราบ**

 นายพิเศษศักดิ์ ธัญญะพิเศษศักดิ์ ประธานสภาเทศบาล ผมไม่มีเรื่องที่จะแจ้งให้ที่ประชุมทราบครับ

 **ที่ประชุม รับทราบ**

**ระเบียบวาระที่ 2 เรื่อง รับรองรายงานการประชุมสภาเทศบาลตำบลป่าโมก ครั้งแรก ประจำปี 2564 เมื่อวันที่ 30 เมษายน 2564**

 นายพิเศษศักดิ์ ธัญญะพิเศษศักดิ์ ประธานสภาเทศบาล รายงานการประชุมสภาเทศบาลตำบลป่าโมก ครั้งแรก ประจำปี 2564 เมื่อวันที่ 30 เมษายน 2564 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ครับ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

 สมาชิกท่านใดรับรองรายงานการประชุมสภาเทศบาลตำบลป่าโมก ครั้งแรก ประจำปี 2564 เมื่อวันที่ 30 เมษายน 2564 ขอความกรุณายกมือครับ สมาชิกรับรอง 12 ท่าน

 สมาชิกไม่รับรอง ไม่มีนะครับ

ที่ประชุม .../3

3

 **ที่ประชุม มีมติรับรองรายงานการประชุมสภาเทศบาลตำบลป่าโมก ครั้งแรก ประจำปี 2564 เมื่อวันที่ 30 เมษายน 2564**

**ระเบียบวาระที่ 3 นายกเทศมนตรีปฏิญาณตนต่อสภาเทศบาล**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายกเทศมนตรีปฏิญาณตน ขอเชิญครับ

 นายสุรพร สรณารักษ์ นายกเทศมนตรี

 “ ข้าพเจ้า นายสุรพร สรณารักษ์ นายกเทศมนตรีตำบลป่าโมก

 ขอปฏิญาณตนว่า จะปฏิบัติหน้าที่ ด้วยความซื่อสัตย์สุจริตและบริสุทธิ์ใจ

 เพื่อประโยชน์สุขส่วนรวมของประชาชนในเขตเทศบาลนี้ ทั้งจะรักษาไว้

 และปฏิบัติตามซึ่งรัฐธรรมนูญแห่งราชอาณาจักรไทย บัญญัติไว้ทุกประการ”

 **ที่ประชุม รับทราบ**

**ระเบียบวาระที่ 4 เรื่อง การแถลงนโยบายของนายกเทศมนตรีต่อสภาเทศบาล**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านนายกเทศมนตรีแถลงนโยบายต่อสภาเทศบาล ขอเชิญครับ

 นายสุรพร สรณารักษ์ นายกเทศมนตรี

เรียน ท่านประธานสภาเทศบาลตำบลป่าโมก ท่านสมาชิกสภาเทศบาลตำบลป่าโมก และท่านผู้เข้าร่วมประชุมทุกท่าน

 ตามที่ได้มีการเลือกตั้งนายกเทศมนตรีและสมาชิกสภาเทศบาลตำบลป่าโมก เมื่อวันอาทิตย์ที่ 28 มีนาคม 2564 บัดนี้ คณะกรรมการการเลือกตั้งได้ประกาศผลการเลือกตั้งนายกเทศมนตรีและสมาชิกสภาเทศบาลตำบลป่าโมกแล้ว กระผม นายสุรพร สรณารักษ์ ได้รับความไว้วางใจจากประชาชนในเขตเทศบาลตำบลป่าโมก เลือกตั้งให้เข้ามาดำรงตำแหน่งนายกเทศมนตรีเทศบาลตำบลป่าโมก ตามประกาศ คณะกรรมการเลือกตั้ง

 เพื่อให้การบริหารงานของเทศบาลตำบลป่าโมก เป็นไปตามบทบัญญัติแห่งมาตรา 48 ทศ

แห่งพระราชบัญญัติเทศบาล พ.ศ. 2496 แก้ไขเพิ่มเติมถึงฉบับที่ 14 พ.ศ. 2562 บัญญัติว่า “ก่อนนายกเทศมนตรีเข้ารับหน้าที่ ให้ประธานสภาเทศบาลเรียกประชุมสภาเทศบาลเพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ภายในสามสิบวันนับแต่วันประกาศผลการเลือกตั้งนายกเทศมนตรี” วันนี้ประธานสภาเทศบาลตำบลป่าโมก ได้เรียกประชุมสภาเทศบาลตำบลป่าโมก เพื่อให้นายกเทศมนตรีเทศบาลตำบลป่าโมก ได้แถลงนโยบายต่อสภาเทศบาล แล้ว

 กระผม นายสุรพร สรณารักษ์ นายกเทศมนตรีเทศบาลตำบลป่าโมก ขอเรียนว่า กระผมจะบริหาร งานเทศบาลตำบลป่าโมก โดยยึดหลักการตามระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทย อันเป็นกฎหมายสูงสุดในการปกครองประเทศ รวมถึงกรอบอำนาจหน้าที่ของเทศบาลตามพระราชบัญญัติเทศบาล พ.ศ.2496 แก้ไขเพิ่มเติมถึงฉบับที่ 14 พ.ศ.2562 ตลอดจนระเบียบและกฎหมายอื่นที่เกี่ยวข้อง และจะเปิดโอกาสให้ประชาชนมีส่วนร่วมในการพัฒนาท้องถิ่นและตรวจสอบการดำเนินงานของเทศบาลตำบลป่าโมก โดยมีความมุ่งมั่นที่จะพัฒนาเทศบาลตำบล

ป่าโมกให้เป็น .../4

4

ป่าโมกให้เป็น “ชุมชนน่าอยู่” ประชาชนมีคุณภาพชีวิตที่ดี มีความสุข ความเจริญในทุกๆ ด้าน โดยจะให้ความสำคัญกับการ “พัฒนาคนเพื่อท้องถิ่น” ควบคู่กันไป และจะมุ่งเน้นการบริการจัดการ และการให้บริการที่ดีตามหลักธรรมาภิบาล

 ด้วยความมุ่งมั่นดังกล่าวข้างต้น กระผมขอแถลงนโยบายการบริหารงานของเทศบาลตำบลป่าโมก ซึ่งเป็นแนวทางในการบริหารและการพัฒนาเทศบาลตำบลป่าโมกต่อไป ดังนี้

1. นโยบาย : การบริหารและการจัดการองค์กรเพื่อประโยชน์สุขของประชาชน

เป้าหมาย : เพื่อการเพิ่มประสิทธิภาพการบริหารและการจัดการองค์กร และการจัดการสำนักงาน โดยการยกระดับมาตรฐานการบริการ มีการนำวิชาการและเทคโนโลยีที่ทันสมัยมาใช้ในการบริการประชาชน และพัฒนาศักยภาพบุคลากรขององค์กร ให้สามารถให้บริการประชาชนได้อย่างสะดวก รวดเร็ว และเป็นธรรม โดยมีแนวทางการดำเนินงาน ดังนี้

 1.1 ปรับปรุงการให้บริการประชาชนให้ทันสมัยที่สุด สะดวกที่สุด รวดเร็วที่สุด บริการที่ดีที่สุด โดยยึดหลักความถูกต้องและเป็นธรรม ด้วยการนำเทคโนโลยีใหม่ๆ มาใช้ในการให้บริการรูปแบบต่างๆ เพื่อลดภาระในการปฏิบัติงาน และอำนวยความสะดวกแก่ประชาชน

 1.2 พัฒนาองค์กรและบุคลากรให้มีความพร้อมและมีความรู้ความสามารถตอบสนองความต้องการของประชาชนได้อย่างมีประสิทธิภาพ

 1.3 พัฒนาศูนย์รับเรื่องร้องทุกข์ ร้องเรียนให้เป็นศูนย์กลางในการแก้ไขปัญหา และที่พึ่งของประชาชนอย่างแท้จริง โดยส่งเสริมให้ประชาชนมีส่วนร่วมในการบริหารงานของเทศบาล

 1.4 พัฒนาการประชาสัมพันธ์ให้มีประสิทธิภาพ รวดเร็ว ชัดเจน และครอบคลุมทั่วถึง เพื่อให้ประชาชนมีโอกาสได้รับรู้ข้อมูลข่าวสารของเทศบาล จากการประชาสัมพันธ์ของเทศบาล และสื่อสาธารณะอื่นได้อย่างกว้างขวาง ถูกต้อง เป็นธรรม และรวดเร็ว

2. นโยบาย : พัฒนาโครงสร้างพื้นฐาน

เป้าหมาย : เพื่อแก้ไขปัญหาน้ำท่วม น้ำท่วมขัง ปรับปรุงด้านโครงสร้างพื้นฐาน โดยมีแนวทางการดำเนินงาน ดังนี้

 2.1 พัฒนาโครงสร้างพื้นฐาน ให้มีไฟฟ้าแสงสว่างในชุมชนและถนนสายหลักให้ทั่วถึงครอบคลุมพื้นที่โดยติดตั้งไฟฟ้าระบบพลังงานแสงอาทิตย์ รวมทั้งติดตั้งกล้องวงจรปิด เพื่อความปลอดภัยของประชาชน

 2.2 เร่งรัดจัดให้มีปริมาณถังขยะให้เพียงพอและทั่วถึง และให้มีการจัดเก็บขยะไม่ให้ตกค้าง

 2.3 ปรับปรุงระบบประปาให้สะอาด ปลอดภัย เปลี่ยนฝาท่อที่ชำรุดทั้งหมด

 2.4 ปรับปรุงถนนที่ชำรุดในเขตเทศบาล โดยเฉพาะถนนริมเขื่อนเส้นหัวกระบือ พร้อมลู่วิ่งบนสันเขื่อน รวมทั้งจัดให้มีแสงสว่างอย่างเพียงพอ ติดตั้งกระจกโค้งตามทางแยกต่างๆ

 2.5 จัดให้มีการขุดลอกคูคลอง บำรุงรักษาทางระบายน้ำ ทำความสะอาดท่อระบายน้ำในเขตเทศบาลให้มีประสิทธิภาพในการระบายน้ำสูงสุด เร่งรัดแก้ไขปัญหาน้ำท่วมและน้ำท่วมขัง เพิ่มประสิทธิภาพการบำบัดปัญหาน้ำเสียในชุมชน และจัดให้มีระบบรวบรวมน้ำเสียไปบำบัด โดยมีพื้นที่ที่ต้องแก้ไขอย่างเร่งด่วน คือ น้ำเสียในคลองหน้าเทศบาลตำบลป่าโมก

3.นโยบาย .../5

5

3. นโยบาย : การสาธารณสุขและสิ่งแวดล้อม

เป้าหมาย : เพื่อพัฒนาและปรับปรุงระบบการให้บริการด้านสุขภาพเพื่อให้ประชาชนเข้าถึงการบริการด้านสุขภาพที่ทันสมัยเพื่อวางรากฐานสุขอนามัยที่แข็งแรง ทั่วถึงเท่าเทียมกับหน่วยบริการอื่นๆ ของรัฐ และพัฒนาสิ่งแวดล้อมให้เป็น “ชุมชนน่าอยู่” โดยมีแนวทางในการดำเนินการดังนี้

 3.1 ส่งเสริมให้ประชาชนมีส่วนร่วมในการป้องกันและลดมลพิษด้านต่างๆ เช่น น้ำเสีย อากาศเสีย มลพิษทางเสียง และวางระบบการแก้ไขปัญหาด้านมลพิษทั้งที่เกิดในชุมชน และสถานประกอบการ

 3.2 พัฒนาศูนย์บริการสุขภาพให้เพิ่มประสิทธิภาพในการจัดทำแผนงานและโครงการส่งเสริมสุขภาพ การป้องกันโรค การเฝ้าระวัง ปัญหาสุขภาพจิตในชุมชน การบริการความรู้ด้านสาธารณสุขมูลฐานแก่ประชาชน เพื่อให้ประชาชนมีสุขภาพอนามัยที่สมบูรณ์แข็งแรงถ้วนหน้า

 3.3 ส่งเสริม พัฒนาความรู้ และสนับสนุนบทบาทของอาสาสมัครสาธารณสุข อสม. ให้มากขึ้น

 3.4 ส่งเสริมและสนับสนุนให้มีแผนงานด้านสุขภาพร่วมกันระหว่างองค์กรภาครัฐและภาคประชาชน จัดให้มีการบริการด้านสุขภาพระดับท้องถิ่น ซึ่งทำให้ประชาชนทุกระดับชั้นเข้าถึงระบบบริการด้านสุขภาพด้วยความเสมอภาค

 3.5 ส่งเสริมและสนับสนุนด้านสุขภาพผู้สูงอายุ กิจกรรมผู้สูงอายุ ดูแลด้านสวัสดิการที่ได้รับจากรัฐบาลให้ต่อเนื่อง รวดเร็ว และทั่วถึง

 3.6 จัดให้มีระบบการเฝ้าระวังการป้องกัน และแก้ไขปัญหายาเสพติดในชุมชน ตลอดจนการสร้างเครือข่ายเฝ้าระวังยาเสพติดในชุมชน

 3.7 รณรงค์สร้าง “ชุมชนน่าอยู่” โดยสร้างจิตสำนึกในการรักษาสิ่งแวดล้อมให้แก่ประชาชน

ในระดับต่างๆ ทั้งใน ระดับครัวเรือน ชุมชน มีส่วนร่วมในการปรับปรุงภูมิทัศน์ รักษาความสะอาด ปลูกไม้ดอกไม้ประดับ พัฒนาตลาดสด ถนน คลอง ให้มีความสะอาดสวยงามด้วยการกำจัดขยะ กำจัดวัชพืช ตัดแต่งไม้ยืนต้นและปลูกไม้ดอกไม้ประดับ

 3.8 ส่งเสริมและดำเนินการก่อสร้างสวนสาธารณะ สวนหย่อม เพื่อเพิ่มพื้นที่สีเขียวให้กับประชาชน สนับสนุนการกีฬา สถานที่ออกกำลังกาย จัดให้มีเครื่องออกกำลังกายและอุปกรณ์การออกกำลังกายตามชุมชนต่างๆ เพิ่มมากขึ้น

 3.9 รณรงค์ให้มีการรักษาความสะอาดบริเวณทางเท้า ตรอก ซอย ตลาดสด และสถานที่อื่นๆ ภายในเขตเทศบาลให้อยู่ในสภาพดีเป็นที่ชื่นชมแก่ผู้พบเห็น

 3.10 พัฒนาแหล่งท่องเที่ยวสำหรับประชาชนในท้องถิ่น ได้พักผ่อนหย่อนใจ ใกล้บ้าน ในรูปการท่องเที่ยวเชิงเศรษฐกิจ

 3.11 จัดให้มีการป้องกันโรคระบาด ฉีดพ่นยาฆ่าเชื้อโควิด-19 และฉีดพ่นยากำจัดยุงลายทุก 3 เดือน

4. นโยบาย : พัฒนาคุณภาพการศึกษา ภูมิปัญญาท้องถิ่น ประเพณีวัฒนธรรม

 การกีฬา

เป้าหมาย : เพื่อพัฒนาคนให้มีคุณภาพ มีสุขภาพแข็งแรง มีการเรียนรู้ตลอดชีวิต สามารถนำเอาภูมิปัญญาท้องถิ่นมาปรับ ประยุกต์ ต่อยอดภูมิปัญญาท้องถิ่น ผสมผสานกับวิทยาศาสตร์และเทคโนโลยีสมัยใหม่ในการพัฒนาคุณภาพชีวิต และพัฒนาท้องถิ่น โดยมีแนวทางในการดำเนินการ ดังนี้

 4.1 จัดให้มีศูนย์พัฒนาเด็กปฐมวัยที่มีคุณภาพ ตลอดจนจัดการศึกษาขั้นพื้นฐาน การฝึกอบรมวิชาชีพให้เหมาะสมสอดคล้อง ตามความต้องการของท้องถิ่น

4.2 ระดมทรัพยากร .../6

6

 4.2 ระดมทรัพยากรในชุมชนจากภาครัฐ ภาคเอกชน ปราชญ์ชุมชนให้มีส่วนร่วมในการจัดการศึกษา โดยนำประสบการณ์ความรู้ความชำนาญ และภูมิปัญญาท้องถิ่นมาใช้ให้เกิดประโยชน์ทางการศึกษา

 4.3 ส่งเสริมการพัฒนาครู อาจารย์ และบุคลากรทางการศึกษา รวมทั้งพัฒนาหลักสูตรการเรียนการสอนอย่างต่อเนื่อง เพื่อให้ระบบการเรียนการสอนมีความเหมาะสมกับสภาพการเปลี่ยนแปลงทางเศรษฐกิจและสังคม

 4.4 จัดตั้ง และสนับสนุนแหล่งเรียนรู้ในชุมชน เช่น กลุ่มอาชีพ โบราณสถาน ปราชญ์ชาวบ้าน แหล่งเรียนรู้ทางประวัติศาสตร์ของชุมชน สถานที่ที่มีความสำคัญทางประวัติศาสตร์ ห้องสมุด สวนสาธารณะ สวนพฤกษาศาสตร์ ฯลฯ

 4.5 จัดตั้งและพัฒนาศูนย์เยาวชน ลานกีฬา สนามกีฬา สถานที่ออกกำลังกาย สวนสุขภาพ และสถานที่พักผ่อนหย่อนใจให้เพียงพอกับความต้องการของประชาชน

 4.6 ส่งเสริม สนับสนุน อนุรักษ์วัฒนธรรม จารีตประเพณี ภูมิปัญญาท้องถิ่น และปราชญ์ชาวบ้าน

5. นโยบาย : พัฒนาสังคมและส่งเสริมคุณภาพชีวิต

เป้าหมาย : พัฒนาชุมชนและสังคมให้เข้มแข็ง มีคุณภาพชีวิตที่ดี โดยมีแนวทางการดำเนินงาน ดังนี้

 5.1 ส่งเสริมอาชีพพัฒนาศักยภาพในการผลิตสินค้าชุมชนให้ได้มาตรฐาน พร้อมทั้งพัฒนารายได้เพื่อยกระดับคุณภาพชีวิตของประชาชนให้มีชีวิตความเป็นอยู่ดีขึ้น มีสติปัญญาและทัศนคติที่ดีงามอยู่ในสังคมอย่างมีความสุข

 5.2 ส่งเสริมและสนับสนุนด้านสุขภาพผู้สูงอายุ กิจกรรมผู้สูงอายุ ให้นำความรู้ความสามารถประสบการณ์และภูมิปัญญามาเผยแพร่สืบต่อ แก่ชุมชนและลูกหลาน ตลอดจนดูแลด้านสวัสดิการที่ได้รับจากรัฐบาลให้ต่อเนื่อง รวดเร็วและทั่วถึง

 5.3 ส่งเสริมสนับสนุน บทบาทสตรี ชมรมผู้สูงอายุ ชมรมผู้พิการ สภาเด็กและเยาวชน ชมรมหรือกลุ่มพลังมวลชนต่างๆ ให้เข้มแข็งและมีเพิ่มมากขึ้น

 5.4 ให้การสงเคราะห์และสนับสนุนผู้ด้อยโอกาส ผู้ยากไร้ ผู้พิการหรือผู้ทุพพลภาพให้มีคุณภาพชีวิตที่ดี สามารถพึ่งพาตนเองได้ และได้รับการช่วยเหลืออย่างทั่วถึง เป็นธรรม

 5.5 จัดทำมาตรการรณรงค์ป้องกัน และการสร้างเครือข่ายเฝ้าระวังยาเสพติดในชุมชน แก้ไขปัญหาการแพร่ระบาดของยาเสพติดด้วยการดำเนินกิจกรรมที่พัฒนาคุณธรรมจริยธรรม ปลูกจิตสำนึกที่ดีให้ความรู้และสร้างความตระหนักเกี่ยวกับภัยของยาเสพติดในสถานศึกษา สถาบันครอบครัว และชุมชนอย่างจริงจังและต่อเนื่องเพื่อให้นักเรียนและเยาวชนที่เป็นอนาคตสำคัญของชาติอยู่ในสังคมได้อย่างมีความสุข อย่างปลอดภัย

6. นโยบาย : การป้องกันและรักษาความปลอดภัยในชีวิตและทรัพย์สิน

เป้าหมาย : เพื่อเพิ่มประสิทธิภาพในการป้องกันและรักษาความปลอดภัยในชีวิตและทรัพย์สินของประชาชน โดยมีแนวทางการดำเนินการ ดังนี้

 6.1 จัดทำโครงการเทศบาลปลอดภัย โดยติดตั้งกล้อง CCTV ครอบคลุมพื้นที่ พร้อมห้องอุปกรณ์ควบคุมและปฏิบัติการ (CCTV Security Control Room)

 6.2 พัฒนาศูนย์ป้องกันและบรรเทาสาธารณภัยโดยจัดให้มีการรับแจ้งเหตุ ทีมกู้ภัย อาสาสมัครป้องกันฝ่ายพลเรือน(อปพร.) ตลอดจนอุปกรณ์ เครื่องมือเครื่องใช้ที่ทันสมัยและเพียงพอ สามารถระงับเหตุได้ตลอดเวลา 24 ชั่วโมง

6.3 จัดให้มีศูนย์.../7

7

 6.3 จัดให้มีศูนย์บริการและช่วยเหลือประชาชน ในการเสริมสร้างความมั่นคง และความปลอดภัยในชีวิตและทรัพย์สินของประชาชน ตลอดจนการให้การช่วยเหลือประชาชนในทุกกรณีฉุกเฉิน

 6.4 พัฒนาบุคลากรงานป้องกันและบรรเทาสาธารณภัยให้มีความรู้ความสามารถ และมีความพร้อมในการปฏิบัติหน้าที่ตลอดเวลา

 6.5 เร่งรัดให้มีการติดตั้งเครื่องมือดับเพลิงให้ครอบคลุมพื้นที่รวม มีการฝึกซ้อมการดับเพลิงแก่นักเรียน นักศึกษาและแก่ประชาชนอย่างสม่ำเสมอ รวมทั้งจัดระบบเวรยามในตลาดในเวลากลางคืน

7. นโยบาย : สนับสนุนการมีส่วนร่วมจากประชาชนและทุกภาคส่วนเพื่อ

 เสริมสร้างศักยภาพท้องถิ่นให้เข้มแข็ง

เป้าหมาย : เพื่อให้ภาคประชาชน ภาครัฐ ภาคเอกชน และหน่วยงานราชการ หน่วยงานในเขตเทศบาลตำบลป่าโมก และพื้นที่อื่นๆ มีส่วนร่วมในการพัฒนาท้องถิ่น พัฒนาคุณภาพชีวิตของประชาชนในเขตเทศบาลตำบลป่าโมก โดยมีแนวทางการดำเนินการ ดังนี้

 7.1 ส่งเสริมและให้การศึกษาแก่ประชาชนเกี่ยวกับการปกครองระบบประชาธิปไตยอันมีพระมหากษัตริย์ทรงเป็นประมุข ปลูกฝังให้ประชาชนมีความเคารพเทิดทูนและจงรักภักดีต่อชาติ ศาสนา และพระมหากษัตริย์

 7.2 ส่งเสริมและสนับสนุนองค์กรชุมชน คณะกรรมการชุมชนและประชาชนให้มีส่วนร่วมในการกำหนดนโยบายและวางแผนพัฒนาท้องถิ่น พัฒนาคุณภาพชีวิต พัฒนาการจัดทำบริการสาธารณะ สร้างความเข้มแข็งให้กับชุมชน เพื่อพัฒนายกระดับการขับเคลื่อนไปสู่ทิศทางของ “ชุมชนน่าอยู่” อย่างยั่งยืน โดยจัดให้มีประชาคมให้ได้รับข้อมูลที่ถูกต้องครบถ้วนและรับฟังความคิดเห็นของประชาชนอย่างสม่ำเสมอพร้อมทั้งสรุปผลการรับฟังความคิดเห็น และผลการตัดสินใจเพื่อวางแผนพัฒนาเทศบาลตำบลป่าโมก

 7.3 สนับสนุนการประสานงานเพื่อก่อให้เกิดการสร้างเครือข่ายการทำงาน ทั้งภาครัฐ องค์กรปกครองส่วนท้องถิ่นในพื้นที่ และพื้นที่อื่นๆ ส่วนราชการที่เกี่ยวข้อง ภาคเอกชน องค์กรพัฒนาเอกชน และภาคประชาชน ร่วมเป็นอาสาสมัครในการบริการสาธารณะ เช่น เครือข่ายอาสาสมัครป้องกันและบรรเทาสาธารณภัยในชุมชนเครือข่ายอาสาสมัครสาธารณสุข เครือข่ายกลุ่มเยาวชน เป็นต้น

 7.4 เผยแพร่ข้อมูลข่าวสารเกี่ยวกับนโยบาย แผนงานงบประมาณ การจัดซื้อจัดจ้าง และการบริหารงานด้านอื่นๆ ของเทศบาลตำบลป่าโมกให้ประชาชนได้เข้าถึงและรับทราบข้อมูลอย่างสม่ำเสมอรวมทั้งให้ประชาชนมีส่วนร่วมในกระบวนการจัดซื้อจัดจ้างและการบริหารงาน

 7.5 เร่งรัดพัฒนาประสิทธิภาพของบุคลากรเทศบาลตำบลป่าโมกให้มีความสามารถในการบริการประชาชน มีความเข้าใจในบทบาท อำนาจหน้าที่ในการบริการประชาชน มีความตระหนักในการอุทิศตนให้กับราชการและสร้างวัฒนธรรมองค์กรที่ดี โดยจัดให้มีมาตรฐานกลางในการกำกับดูแลตรวจสอบ และประเมินผลการปฏิบัติงานของบุคลากร จัดทำตัวชี้วัดการดำเนินงานของเทศบาลตามนโยบายของนายกเทศมนตรีเทศบาลตำบลป่าโมก ส่งเสริมและสนับสนุนให้ประชาชนและชุมชนมีส่วนร่วมในการตรวจสอบและประเมินผลการดำเนินงานของเทศบาล

8. นโยบาย : การส่งเสริมอาชีพและการสร้างเศรษฐกิจชุมชน

เป้าหมาย : เพื่อส่งเสริมให้ประชาชนมีรายได้เพิ่มขึ้นเพียงพอต่อการดำรงชีวิต ด้วยการสนับสนุนให้มีการฝึกอบรมอาชีพเสริมให้ประชาชนตามกลุ่มต่างๆ โดยมีแนวทางดำเนินการ ดังนี้

8.1 ส่งเสริมการฝึก .../8

8

 8.1 ส่งเสริมการฝึกอาชีพให้กลุ่มอาชีพที่มีอยู่เดิมและกลุ่มอาชีพใหม่ พัฒนาสินค้าชุมชน ขยายงานขยายตลาด จัดแสดงสินค้าชุมชน จัดให้มีศูนย์รวมจำหน่ายสินค้าชุมชนที่ผลิตขึ้นในท้องถิ่นเพื่อดึงดูดนักท่องเที่ยวและผู้ที่สนใจ ทั้งนี้ เพื่อต่อยอดกลุ่มอาชีพให้เข้มแข็งและยั่งยืน

 8.2 สนับสนุนการจ้างแรงงานในพื้นที่ สำหรับโครงการต่างๆ ของเทศบาลและหน่วยงานอื่นที่เข้ามาดำเนินงานในพื้นที่ เพื่อให้เกิดการจ้างแรงงาน สร้างรายได้แก่ประชาชน

 8.3 จัดให้มีสถานที่ในการประกอบอาชีพ รวมทั้งสนับสนุนให้เกิดการค้าขาย และการลงทุนของประชาชนมากขึ้น โดยจัดให้มีแหล่งหรือช่องทางในการจำหน่ายสินค้าชุมชน อาทิ ถนนคนเดิน ตลาดนัด ตลาดยามเย็น เพื่อเป็นแหล่งรวมการจำหน่ายสินค้าชุมชนเพื่อดึงดูดนักท่องเที่ยว ตลอดจนจัดให้มีช่องทางจำหน่ายเพิ่มขึ้น เช่น การจำหน่ายและการประชาสัมพันธ์สินค้าทาง Social Media วิทยุชุมชน สื่อมวลชนต่างๆ และการจัดแสดงสินค้าในงานต่างๆ เป็นต้น

 8.4 จัดทำโครงการสร้างตลาดสดเทศบาลตำบลป่าโมก จัดระเบียบร้านค้าริมถนนให้เป็นระเบียบเรียบร้อย สวยงาม ถูกหลักสุขาภิบาลเพื่อรองรับการพัฒนาในอนาคต

9. นโยบาย : การส่งเสริมการท่องเที่ยว ประเพณีและวัฒนธรรมท้องถิ่น

เป้าหมาย : เพื่อส่งเสริมการท่องเที่ยว สืบสานและต่อยอดประเพณีและวัฒนธรรมท้องถิ่น โดยมีแนวทางดำเนินการ ดังนี้

 9.1 ส่งเสริมพัฒนาแหล่งท่องเที่ยวและโบราณสถานในเขตเทศบาล โดยจัดระเบียบให้มีความสะอาด สวยงาม มีสาธารณูปโภคและเครื่องอำนวยความสะดวกเพียงพอเพื่อรองรับการท่องเที่ยวของประชาชนในท้องถิ่นและนักท่องเที่ยว

 9.2 ส่งเสริม อนุรักษ์ และฟื้นฟูขนบธรรมเนียมประเพณี

 9.3 ส่งเสริมให้ชุมชนมีส่วนร่วมในการบริหารจัดการแหล่งท่องเที่ยวอย่างเต็มที่เพื่อสร้างรายได้

แก่ชุมชน

 ท่านประธานสภาเทศบาลตำบลป่าโมก ท่านสมาชิกสภาเทศบาลตำบลป่าโมก และท่านผู้เข้าร่วมประชุมที่เคารพ

 การบริหารงานตามนโยบายที่กระผมได้แถลงมาดังกล่าวข้างต้น จะสำเร็จลุล่วงไปได้ด้วยดีจะต้องอาศัยความร่วมมือจากพี่น้องประชาชนชาวเทศบาลตำบล ป่าโมกทุกคน และข้าราชการ พนักงานเทศบาลตำบลป่าโมกทุกท่าน โดยเฉพาะอย่างยิ่งจากท่านสมาชิกสภาเทศบาลตำบลป่าโมกทุกท่าน กระผมหวังเป็นอย่างยิ่งว่า จะได้รับความร่วมมือร่วมใจและการสนับสนุนจากทุกท่านในการที่จะพัฒนาเทศบาลตำบลป่าโมก ตามนโยบายที่ได้แถลงต่อสภาเทศบาลตำบลป่าโมก เพื่อตอบสนองความต้องการและประโยชน์สุขของพี่น้องประชาชน และพัฒนาเทศบาลตำบลป่าโมกให้มีความเจริญก้าวหน้าอย่างยั่งยืนสืบไป

 **ที่ประชุม รับทราบ**

**ระเบียบวาระที่ 5 เรื่อง อื่น ๆ**

 **5.1 เรื่อง การคัดเลือกสมาชิกสภาเทศบาลเป็นคณะกรรมการพัฒนาเทศบาลตำบลป่าโมก**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญฝ่ายบริหารครับ

นายสุรพร ..../9

9

 นายสุรพร สรณารักษ์ นายกเทศมนตรี

เรียนประธานสภาเทศบาลตำบลป่าโมก

 ตามที่เทศบาลตำบลป่าโมก ได้แต่งตั้งสมาชิกสภาเทศบาลเป็นคณะกรรมการพัฒนาเทศบาลตำบลป่าโมก ตามคำสั่งเทศบาลตำบลป่าโมก ที่ 148/2561 ลงวันที่ 7 มิถุนายน 2561 เนื่องจากคณะกรรมการการเลือกตั้ง ได้ประกาศให้มีการเลือกตั้งสมาชิกสภาเทศบาลและนายกเทศมนตรี เมื่อวันที่ 1 กุมภาพันธ์ 2564 สมาชิกภาพของสมาชิกสภาเทศบาลสิ้นสุดลง จึงทำให้สมาชิกสภาเทศบาลที่ได้รับการแต่งตั้งเป็นคณะกรรมการพัฒนาเทศบาลตำบลป่าโมกต้องสิ้นสุดสภาพไปด้วย จึงจำเป็น ต้องคัดเลือกสมาชิกสภาเทศบาล จำนวนสามคน เป็นคณะกรรมการพัฒนาเทศบาลตำบลป่าโมก

ดังนั้น เพื่อปฏิบัติให้เป็นไปตามระเบียบบกระทรวงมหาดไทย ว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวด 1 องค์กรจัดทำแผนพัฒนาท้องถิ่น ข้อ 8 ให้ผู้บริหารท้องถิ่นแต่งตั้งสมาชิกสภาท้องถิ่นที่สภาท้องถิ่นคัดเลือก จำนวนสามคน เป็นคณะกรรมการพัฒนาเทศบาล

จึงเรียนมาเพื่อโปรดนำเสนอต่อที่ประชุมสภาเทศบาลตำบลป่าโมก เพื่อพิจารณาคัดเลือกต่อไป

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศบาลตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอให้เลขานุการสภาเทศบาล ชี้แจงระเบียบ กฎหมายที่เกี่ยวข้อง เชิญครับ

 นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวด ๑ องค์กรจัดทำแผนพัฒนาท้องถิ่น ข้อ ๘ ให้ผู้บริหารท้องถิ่น แต่งตั้งคณะกรรมการพัฒนาท้องถิ่น ประกอบด้วย

 (๑) ผู้บริหารท้องถิ่น ประธานกรรมการ

 (๒) รองนายกองค์กรปกครองส่วนท้องถิ่นนั้นทุกคน กรรมการ

 (๓) สมาชิกสภาท้องถิ่นที่สภาท้องถิ่นคัดเลือกจำนวนสามคน กรรมการ

 (๔) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ

 (๕) ผู้แทนภาคราชการและ/หรือรัฐวิสาหกิจ ที่ผู้บริหารท้องถิ่น

 คัดเลือกจำนวนไม่น้อยกว่าสามคน กรรมการ

 (๖) ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อย

 กว่าสามคนแต่ไม่เกินหกคน กรรมการ

 (๗) ปลัดองค์กรปกครองส่วนท้องถิ่น กรรมการและเลขานุการ

 (๘) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

 กรรมการตาม (๓) (๔) (๕) และ (๖) ให้มีวาระอยู่ในตำแหน่งคราวละสี่ปี และอาจได้รับการคัดเลือกอีกก็ได้

คณะกรรมการ .../10

10

 คณะกรรมการพัฒนาเทศบาล มีอำนาจหน้าที่ ดังนี้

 (๑) กำหนดแนวทางการพัฒนาท้องถิ่น

 (๒) ร่วมจัดทำร่างแผนพัฒนาท้องถิ่น เสนอแนะแนวทางการพัฒนา

 และการแก้ไขปัญหาเกี่ยวกับการจัดทำร่างแผนพัฒนาท้องถิ่น

 (๓) พิจารณาร่างแผนพัฒนาท้องถิ่นและร่างแผนการดำเนินงาน

 (๔) ให้ความเห็นชอบร่างข้อกำหนดขอบข่ายและรายละเอียดของงาน

 แล้วเสนอผู้บริหารท้องถิ่น

 (๕) พิจารณาให้ข้อคิดเห็นเกี่ยวกับการติดตามและประเมินผล

 แผนพัฒนาท้องถิ่น

 นายพิเศษศักดิ์ ธัญญะพิเศษศักดิ์ ประธานสภาเทศบาล ต่อไปจะเป็นการพิจารณาคัดเลือกสมาชิกสภาเทศบาลเพื่อแต่งตั้งเป็นคณะกรรมการพัฒนาเทศบาล จำนวนสามท่าน โดยการเสนอนั้นต้องมีสมาชิกสภาเทศบาลรับรองไม่น้อยกว่า 2 คน ขอเชิญเสนอชื่อคณะกรรมการพัฒนาเทศบาล จำนวนสามท่าน ครับ

 นายบำรุง แย้มนิยม สมาชิกสภาเทศบาล เรียนท่านประธานสภาเทศบาล ผมนายบำรุง แย้มนิยม สมาชิกสภาเทศบาล เขต 1 ก่อนที่จะมีการเสนอชื่อเพื่อคัดเลือกคณะกรรมการพัฒนาเทศบาล ซึ่งในการคัดเลือกคณะกรรมการนั้นมีหลายรูปแบบ ผมอยากให้ท่านประธานสภาถามความเห็นจากสมาชิกในสภาว่าจะให้เสนอชื่อคณะกรรมการทีละคนจนครบสามคน หรือจะให้เสนอชื่อสามคนรวดเดียวก่อนครับ

 นายสุพล เรืองฤทธิ์ ปลัดเทศบาล ขออนุญาตท่านประธานครับ ผมขอให้มีการเสนอชื่อทีละคน โดยให้มีผู้รับรอง 2 คน จนครบจำนวนคณะกรรมการครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ผมขอให้ท่านสมาชิกเสนอชื่อผู้ที่สมควรเป็นคณะกรรมการพัฒนาเทศบาล คนที่ 1 ครับ

 นายศรีวิชัย สุขสะอาด สมาชิกสภาเทศบาล เรียนท่านประธานที่เคารพ ผมนายศรีวิชัย สุขสะอาด สมาชิกสภาเทศบาล เขต 2 ผมขอเสนอ พันตำรวจโท รณกร วงศ์ภู่มณี เป็น คณะกรรมการพัฒนาเทศบาล คนที่ 1 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านศรีวิชัย สุขสะอาด สมาชิกสภาเทศบาล เสนอท่านพันตำรวจโทรณกร วงศ์ภู่มณี ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายบำรุง แย้มนิยม สมาชิกสภาเทศบาล ให้การรับรอง

 2. นายฉลวย กระจ่างจิตร์ สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ พัฒนาเทศบาล คนที่ 2 ครับ

 นายภิญโญ เฉลิมกลิ่น สมาชิกสภาเทศบาล เรียนท่านประธานที่เคารพ ผมนายภิญโญ เฉลิมกลิ่น สมาชิกสภาเทศบาล เขต 2 ผมขอเสนอ นางสาววราภรณ์ บุญประดับ เป็น คณะกรรมการพัฒนาเทศบาล คนที่ 2 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านภิญโญ เฉลิมกลิ่น สมาชิกสภาเทศบาล เสนอท่านวราภรณ์ บุญประดับ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายศรีวิชัย สุขสะอาด สมาชิกสภาเทศบาล ให้การรับรอง

 2. นางสาวอารมณ์ อัตถานัย สมาชิกสภาเทศบาล ให้การรับรอง

นายพิเศษศักดิ์ .../11

11

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ พัฒนาเทศบาล คนที่ 3 ครับ

 นายธนิต เหลืองเพชราภรณ์ สมาชิกสภาเทศบาล เรียนท่านประธานที่เคารพ ผมนายธนิต เหลืองเพชราภรณ์ สมาชิกสภาเทศบาล เขต 1 ผมขอเสนอนางสาวอารมณ์ อัตถานัย เป็น คณะกรรมการ พัฒนาเทศบาล คนที่ 3 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านธนิต เหลืองเพชราภรณ์ สมาชิกสภาเทศบาล เสนอท่านอารมณ์ อัตถานัย ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นางสมคิด คล้ายสิทธิ์ สมาชิกสภาเทศบาล ให้การรับรอง

 2. นายภิญโญ เฉลิมกลิ่น สมาชิกสภาเทศบาล ให้การรับรอง

มีสมาชิกท่านอื่นจะเสนอชื่ออีกหรือไม่ครับ (ไม่มี) หากไม่มีสมาชิกท่านใดเสนอชื่อผู้อื่นอีก ผมจะขอมติจากที่ประชุมอีกครั้งครับ สมาชิกท่านใดเห็นชอบให้ 1. พันตำรวจโท รณกร วงศ์ภู่มณี 2. นางสาววราภรณ์ บุญประดับ 3. นางสาวอารมณ์ อัตถานัย เป็นคณะกรรมการพัฒนาเทศบาล กรุณาออกเสียงยกมือครับ ( 10 เสียง)

 **ที่ประชุม มีมติเห็นชอบคัดเลือกสมาชิกสภาเทศบาล จำนวนสามท่าน เป็นคณะกรรมการพัฒนาเทศบาล ดังนี้**

 **1. พันตำรวจโท รณกร วงศ์ภู่มณี**

 **2. นางสาววราภรณ์ บุญประดับ**

 **3. นางสาวอารมณ์ อัตถานัย**

 **5.2 เรื่อง การคัดเลือกสมาชิกสภาเทศบาลเป็นคณะกรรมการติดตามและประเมินผลแผน**

**พัฒนาเทศบาลตำบลป่าโมก**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญฝ่ายบริหารครับ

 นายสุรพร สรณารักษ์ นายกเทศมนตรี

เรียนประธานสภาเทศบาลตำบลป่าโมก

 ตามที่เทศบาลตำบลป่าโมก ได้แต่งตั้งสมาชิกสภาเทศบาลเป็นคณะกรรมการติดตามและประเมินผลแผนพัฒนาเทศบาลตำบลป่าโมก ตามคำสั่งเทศบาลตำบลป่าโมก ที่ 150/2561 ลงวันที่ 7 มิถุนายน 2561 เนื่องจากคณะกรรมการการเลือกตั้ง ได้ประกาศให้มีการเลือกตั้งสมาชิกสภาเทศบาลและนายกเทศมนตรี เมื่อวันที่ 1 กุมภาพันธ์ 2564 สมาชิกภาพของสมาชิกสภาเทศบาลสิ้นสุดลง จึงทำให้สมาชิกสภาเทศบาลที่ได้รับการแต่งตั้งเป็นคณะกรรมการติดตามและประเมินผลแผนพัฒนาเทศบาลตำบลป่าโมกต้องสิ้นสุดสภาพไปด้วย จึงจำเป็นต้องคัดเลือกสมาชิกสภาเทศบาล จำนวนสามคน เป็นคณะกรรมการติดตามและประเมินผลแผนพัฒนาเทศบาลตำบลป่าโมก

ดังนั้น เพื่อปฏิบัติให้เป็นไปตามระเบียบบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวด 6 การติดตามและประเมินผลแผนพัฒนาท้องถิ่น ข้อ 28 ให้ผู้บริหารท้องถิ่นแต่งตั้งสมาชิกสภาท้องถิ่นที่สภาท้องถิ่นคัดเลือก จำนวนสามคน เป็นคณะกรรมการติดตามและประเมินผลแผนพัฒนาเทศบาลตำบลป่าโมก

จึงเรียนมาเพื่อโปรดนำเสนอต่อที่ประชุมสภาเทศบาลตำบลป่าโมก เพื่อพิจารณาคัดเลือกต่อไป

ขอแสดงความนับถือ .../12

12

 ขอแสดงความนับถือ

 สุรพร สรณารักษ์

 (นายสุรพร สรณารักษ์)

 นายกเทศบาลตำบลป่าโมก

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอให้เลขานุการสภาเทศบาล ชี้แจงระเบียบกฎหมายที่เกี่ยวข้อง เชิญครับ

 นางอมรรัตน์ เนื้อจำรูญรัตน์ สมาชิกสภาเทศบาล/เลขานุการสภาเทศบาล

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวด ๖ การติดตามและประเมินผลแผนพัฒนาท้องถิ่น

 ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

 (๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

 (๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

 (๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวน

 สองคน

 (๔) หัวหน้าส่วนการบริหารที่คัดเลือกกันเองจำนวนสองคน

 (๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะ กรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ กรรมการตาม (1) (2) (3) (4) และ (5) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้

 คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ ดังนี้

 (๑) กำหนดแนวทาง วิธีการในการติดตามและประเมินผลแผนพัฒนาท้องถิ่น

 (๒) ดำเนินการติดตามและประเมินผลแผนพัฒนาท้องถิ่น

 (๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนในท้องถิ่นทราบในที่เปิดเผยภายใน สิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้งภายในเดือนธันวาคมของทุกปี

 (๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร

 นายพิเศษศักดิ์ ธัญญะพิเศษศักดิ์ ประธานสภาเทศบาล ต่อไปจะเป็นการพิจารณาคัดเลือกสมาชิกสภา เทศบาลเพื่อแต่งตั้งเป็นคณะกรรมการติดตามและประเมินผลแผนพัฒนาเทศบาล จำนวนสามท่าน โดยการเสนอนั้นต้องมีสมาชิกสภาเทศบาลรับรองไม่น้อยกว่า 2 คน ขอเชิญเสนอชื่อคณะกรรมการติดตามและประเมินผลแผนพัฒนาเทศบาล จำนวนสามท่าน โดยให้เสนอชื่อทีละท่าน ขอเชิญเสนอชื่อคนที่ 1 ครับ

 นายบำรุง แย้มนิยม สมาชิกสภาเทศบาล เรียนท่านประธานที่เคารพ ผมนายบำรุง แย้มนิยม สมาชิกสภาเทศบาล เขต 1 ขอเสนอ นายฉลวย กระจ่างจิตร์ เป็น คณะกรรมการติดตามและประเมินผลแผนพัฒนาเทศบาล คนที่ 1 ครับ

นายพิเศษศักดิ์ .../13

13

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านบำรุง แย้มนิยม สมาชิกสภาเทศบาล เสนอท่านฉลวย กระจ่างจิตร์ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายศรีวิชัย สุขสะอาด สมาชิกสภาเทศบาล ให้การรับรอง

 2. พันตำรวจโท รณกร วงศ์ภู่มณี สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ ติดตามและประเมินผลแผนพัฒนาเทศบาล คนที่ 2 ครับ

 นางสาวอารมณ์ อัตถานัย สมาชิกสภาเทศบาล เรียนท่านประธานที่เคารพ ดิฉันนางสาวอารมณ์ อัตถานัย สมาชิกสภาเทศบาล เขต 2 ดิฉันขอเสนอ นายธนิต เหลืองเพชราภรณ์ เป็น คณะกรรมการติดตามและประเมินผลแผนพัฒนาเทศบาล คนที่ 2 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านอารมณ์ อัตถานัย สมาชิกสภาเทศบาล เสนอธนิต เหลืองเพชราภรณ์ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายฉลวย กระจ่างจิตร์ สมาชิกสภาเทศบาล ให้การรับรอง

 2. นางสมคิด คล้ายสิทธิ์ สมาชิกสภาเทศบาล ให้การรับรอง

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญเสนอชื่อผู้ที่สมควรเป็นคณะกรรมการ ติดตามและประเมินผลแผนพัฒนาเทศบาล คนที่ 3 ครับ

 นายฉลวย กระจ่างจิตร์ สมาชิกสภาเทศบาล เรียนท่านประธานที่เคารพ นายฉลวย กระจ่างจิตร์ สมาชิกสภาเทศบาล เขต 1 ผมขอเสนอนางสมคิด คล้ายสิทธิ์ เป็น คณะกรรมการติดตามและประเมินผลแผนพัฒนาเทศบาล คนที่ 3 ครับ

 นายพิเศษศักดิ์ ธัญญะพิเศษศักดิ์ ประธานสภาเทศบาล ท่านฉลวย กระจ่างจิตร์ สมาชิกสภาเทศบาล เสนอท่านสมคิด คล้ายสิทธิ์ ท่านผู้ถูกเสนอชื่อไม่ขัดข้องนะครับ ผมขอผู้รับรอง 2 ท่านด้วยครับ

 1. นายพรรษพร สุดใจ สมาชิกสภาเทศบาล ให้การรับรอง

 2. นางสาวอารมณ์ อัตถานัย สมาชิกสภาเทศบาล ให้การรับรอง

มีสมาชิกท่านอื่นจะเสนอชื่ออีกหรือไม่ครับ (ไม่มี) หากไม่มีสมาชิกท่านใดเสนอชื่อผู้อื่นอีก ผมจะขอมติจากที่ประชุมอีกครั้งครับ สมาชิกท่านใดเห็นชอบให้ 1. นายฉลวย กระจ่างจิตร์ 2. นายธนิต เหลืองเพชราภรณ์ 3. นางสมคิด คล้ายสิทธิ์ เป็นคณะกรรมการติดตามและประเมินผลแผนพัฒนาเทศบาล กรุณาออกเสียงยกมือครับ ( 10 เสียง)

 **ที่ประชุม มีมติเห็นชอบคัดเลือกสมาชิกสภาเทศบาล จำนวนสามท่าน เป็นคณะกรรมการติดตามและประเมินผลแผนพัฒนาเทศบาล ดังนี้**

 **1. นายฉลวย กระจ่างจิตร์**

 **2. นายธนิต เหลืองเพชราภรณ์**

 **3. นางสมคิด คล้ายสิทธิ์**

 **5.3 เรื่อง ตอบข้อซักถามของสมาชิกในการประชุมครั้งที่แล้ว**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญนายกเทศมนตรีครับ

 นายสุรพร สรณารักษ์ นายกเทศมนตรี ผมไม่มีเรื่องตอบข้อซักถามในการประชุมครั้งที่แล้วครับ

 **ที่ประชุม รับทราบ**

5.4 เรื่อง ข้อเสนอแนะ .../14

14

 **5.4 เรื่อง ข้อเสนอแนะของสมาชิกสภาเทศบาล**

 นายพิเศษศักดิ์ ธัญญะพิเศษศักดิ์ ประธานสภาเทศบาล ขอเชิญท่านสมาชิกครับ

 นายฉลวย กระจ่างจิตร์ สมาชิกสภาเทศบาล เรียนท่านประธานสภาที่เคารพผมนายฉลวย กระจ่างจิตร์ สมาชิกสภาเทศบาล เขต 1 ตามที่ท่านนายกเทศมนตรีได้แถลงนโยบายต่อสภาเทศบาล ผมได้อ่านถึงนโยบาย ของท่านเห็นว่ามีประโยชน์ หากท่านและทีมงานนำมาใช้ปฏิบัติอย่างมีประสิทธิภาพโดยให้คำนึงถึงประโยชน์ ต่อประชาชนให้มากที่สุดเท่าที่จะทำได้ ก็ถือว่าเป็นสิ่งที่ดี ซึ่งบางเรื่องการแก้ไขอาจมีอุปสรรคบางประการ ผมจึงขอนำข้อเสนอแนะดังต่อไปนี้ผ่านสภาอันทรงเกียรติเพื่อนำไปพิจารณาต่อไป

 เรื่องแรก ขอให้ทางผู้บริหารเทศบาลตำบลป่าโมกปรับปรุงแก้ไขเสียงตามสายของชุมชน

ในเขต 1 ทุกชุมชน เป็นการเร่งด่วนเพื่อเป็นการสื่อสารประชาสัมพันธ์ให้ประชาชนรับรู้ข่าวสารอย่างทั่วถึงทุกหลังคาเรือน ซึ่งตามข้อเรียกร้องที่ผมได้รับเรื่องร้องเรียนมาให้แก้ไขก็จะมีเสียงตามสายของชุมชน 1

ชุมชน 2 ชุมชน 8 ชุมชน 9 ต้องแก้ไขใหม่

 เรื่องที่สอง เพื่อให้ประชาชนได้รับรู้ข้อมูลข่าวสารของทางราชการครบทุกชุมชนสมควรเปิด ข่าวสารทางวิทยุกระจายเสียงแห่งประเทศไทย ช่วง 6 โมงเช้า เพื่อเป็นประโยชน์และให้ความรู้กับประชาชน

 เรื่องที่สาม ในการประชุมสภาเทศบาลแต่ละครั้ง เทศบาลควรจะบันทึกเสียงในการประชุมสภาในแต่ละครั้งเพื่อนำไปเปิดทางเสียงตามสายหลังจากการประชุมแล้วในวันถัดมาเพื่อให้ประชาชนได้รับรู้ข่าวสารของทางราชการในการประชุมสภาเทศบาลในแต่ละครั้งของเทศบาลตำบลป่าโมกของเรา

 เรื่องที่สี่ ขอให้เทศบาลดำเนินการตัดกิ่งไม้ที่ทับสายไฟและแสงสว่างของเขต 1 ตั้งแต่

ฝั่งวัดแจ้งบริเวณทางสาธารณะถึงโรงงานน้ำตาลกับถนนริมแม่น้ำ เนื่องจากปัญหาแสงสว่างดับบ่อยครั้งมาก

 เรื่องที่ห้า ปัญหาการจราจรในตลาดติดขัดมากในเวลาเร่งด่วนช่วงเช้าขอนำเรียนทีมผู้บริหาร เทศบาลช่วยดำเนินการแก้ไขอย่างเร่งด่วนเพราะเป็นปัญหาเรื้อรังมานาน อาจจะเป็นการแก้ไขที่ยุ่งยากมากก็ช่วยกันคิดแก้ไขครับ

 **ที่ประชุม ฝ่ายบริหารรับไปพิจารณาดำเนินการ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านใดจะเสนอเรื่องอื่น ๆ อีกไหม

ขอเชิญครับ

 นายศรีวิชัย สุขสะอาด สมาชิกสภาเทศบาล กราบเรียนท่านประธานที่เคารพ ผมนายศรีวิชัย สุขสะอาด สมาชิกสภาเทศบาล เขต ๒ การเก็บค่าที่ขายของ ซึ่งพ่อค้าแม่ค้าร้องเรียนมาว่าเขาโดนเก็บ ๒ ต่อ จากทางเทศบาลและหน้าบ้านที่เขาขายของ เขาต้องการทราบว่า ราคาที่เก็บมาตรฐานคือเท่าไหร่ บางร้านก็เก็บบางร้านก็ไม่ได้เก็บครับ

 **ที่ประชุม ฝ่ายบริหารรับไปพิจารณาดำเนินการ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านใดจะเสนอแนะอีกไหม ขอเชิญครับ

 พันตำรวจโท รณกร วงศ์ภู่มณี สมาชิกสภาเทศบาล เรียนท่านประธานสภาเทศบาล ท่านสมาชิกและผู้เข้าร่วมประชุมทุกท่านครับ ผมพันตำรวจโท รณกร วงศ์ภู่มณี สมาชิกสภาเทศบาล เขต ๒ ในนามผู้สมัครอิสระครับ ตามที่ผมได้รับฟังท่านนายกเทศมนตรีได้แถลงนโยบายในวันนี้ ตามเอกสารที่ส่งมอบให้สมาชิก ทั้งหมด ๙ ข้อหลัก ๔๘ ข้อย่อย ตามที่ได้อ่านและศึกษาดู ท่านมีวิสัยทัศน์ที่จะพัฒนาเทศบาลของเราและให้ประชาชนในเขตเทศบาลมีความเป็นอยู่ที่ดีขึ้น ท่านมีความมุ่งมั่นก่อนที่ท่านจะแถลงนโยบายท่านก็เริ่มลงมือทำงานแล้ว ผมยินดีด้วยครับ ซึ่งพ่อแม่พี่น้องในเขตเทศบาลก็เอ่ยปากชมท่าน แต่ผมก็อยากจะเสนอแนะเรื่องการทำงาน ผมขอฝากท่านประธานไปถึงท่านนายกเทศมนตรี ดังนี้

เรื่องแรก .../๑๕

๑๕

 เรื่องแรก ในการจะพัฒนาองค์กรนั้น ขอให้ช่วยพัฒนาคนก่อน ได้แก่ ข้าราชการประจำ ลูกจ้างประจำ ลูกจ้างชั่วคราว เจ้าหน้าที่ทุกท่านที่อยู่ในเทศบาลให้มีความรู้ความสามารถ เข้าใจบทบาทหน้าที่ของตนเอง ทำงานให้มีประสิทธิภาพและประสิทธิผล ผมยกตัวอย่าง เช่น ข้อเสนอแนะของท่านฉลวย ฯ ผมขออนุญาตเอ่ยนาม เรื่องไฟทาง การตัดต้นไม้ บางสิ่งบางอย่างเรานั่งทำงานเชิงรับ คือ นั่งรอเขามาแจ้งแล้วค่อยออกไปทำ เราสามารถทำงานเชิงรุกได้ คือเจ้าหน้าที่เราสามารถออกไปตรวจไฟทางซึ่งไม่ได้มีอะไรมากมาย ถ้าดับก็ซ่อมแซม ไม่ต้องนั่งรอให้เขามาแจ้ง ต้นไม้ขึ้นไปปกคลุมแสงสว่าง เกี่ยวสายไฟ บางแห่งอุปกรณ์ไฟฟ้าเสื่อมคุณภาพ จะเกิดอันตรายหากไปดูดหรือไปช๊อตใคร เกิดมีผู้เสียชีวิตจะเกิดปัญหาตามมาภายหลัง ผมต้องการให้ท่านนายกฯ ในฐานะผู้นำหน่วยงานช่วยพัฒนาสิ่งนี้ ถึงแม้เจ้าหน้าที่จะปฏิบัติอยู่แล้ว ผมก็เห็นใจ แต่หน้านี้เป็นหน้าฝน ผมรับแจ้งเกี่ยวกับไฟทางบ่อยมาก ท่านปลัดก็แนะนำว่าหากมีอะไรก็ให้มาแจ้งได้ที่กองช่างได้เลย ผมได้เข้าไปเขียนคำร้อง ๒-๓ เรื่องแล้ว ก็ขอให้เจ้าหน้าที่ทำงานเชิงรุกบ้างไม่ต้องนั่งรอรับแจ้งแล้วถึงจะออกปฏิบัติหน้าที่

 เรื่องที่สอง เรื่องของความสามัคคีในหน่วยงาน ปัญหาในหน่วยงานหากไม่รักไม่สามัคคีกันการทำงานก็จะเดินต่อไปยาก เพราะฉะนั้นท่านนายกฯ ในฐานะผู้นำหน่วยงานขอให้นำความสามัคคีมาช่วย กันพัฒนาให้เทศบาลของเราเดินหน้าต่อไป นำนาวาขับเคลื่อนไปให้ถึงเส้นชัยให้ได้ ในอีก ๔ ปีข้างหน้า ท่านต้องรับผิดชอบตามที่ท่านแถลงนโยบายไว้ ผมขอให้กำลังใจท่าน สำหรับผมในฐานะผู้สมัครอิสระก็รู้บริบทของตัวเองว่า จะต้องทำอะไร เพราะเป็นธรรมดาท่านก็ต้องเลือกคนใกล้ตัวของท่านทำงาน ก็ไม่ว่ากัน ขอให้ท่านทำให้กับประชาชนในเขตเทศบาลให้กินดีอยู่ดี ผมก็ดีใจแล้วครับ

 เรื่องที่สาม เรื่องกล้อง CCTV ซึ่งก็มีในนโยบายของท่าน ผมในฐานะรับราชการมา ๔๐ ปี และอยู่ฝ่ายสืบสวนมาประมาณ ๒๐ กว่าปี กล้อง CCTV มีความจำเป็นมาก มันมีประโยชน์ เท่าที่ผมไปดูในห้องข้างล่าง ของเรามีอยู่ประมาณ ๑๖ ตัว ซึ่งจะอยู่รอบ ๆ เทศบาล หน้าโรงพยาบาล ซึ่งยังไม่ครอบคลุมพื้นที่ ผมต้องการให้ติดตั้งให้ครอบคลุมทุกพื้นที่ในเขตเทศบาลของเรา โดยเฉพาะทางร่วมทางแยก หากเกิดเหตุจะได้ไล่เส้นทางคนร้ายได้ถูก บางครั้งก็ช่วยแก้ปัญหาในการจราจรต่าง ๆ ผมก็ขอฝากท่านนายกฯ ขอให้เรื่องนี้ให้เป็นรูปธรรมด้วยครับ

 เรื่องที่สี่ นโยบายเรื่องยาเสพติด ยาเสพติดไม่ใช่ปัญหาของคนใดคนหนึ่ง มันเป็นปัญหาระดับชาติ จะให้หน่วยงานใดหน่วยงานหนึ่งรับผิดชอบคงลำบาก เพราะฉะนั้นต้องร่วมมือกันตั้งแต่คนในครอบครัว ผู้นำชุมชน เทศบาล ฝ่ายปกครองจากอำเภอ เจ้าหน้าที่ฝ่ายทหาร และโดยเฉพาะเจ้าหน้าที่ตำรวจ ซึ่งมีบทบาทในเรื่องนี้ ตอนนี้ยาเสพติดราคาถูก ผมจับกุมตั้งแต่เม็ดละ ๒๕๐ บาท จนเดี๋ยวนี้ประมาณ ๓ เม็ด ๑๐๐ บาท มันถูกลงน่าใจหาย อยากจะให้ท่านนายก ฯ บูรณาการเรามีงบประมาณอะไรที่จะช่วยทางตำรวจเขาได้บ้าง ช่วยเกลี่ยงบประมาณตรงนี้ลงไป เพื่อบูรณาการการทำงานของเรา ยาเสพติดมันร้ายแรงมากตอนนี้ คนเสพมันจะหลอน จะเห็นได้จากข่าว สื่อมวลชนต่าง ๆ มีการฆ่าบุพการี ลักทรัพย์ ขอเงินไปเสพยาแล้วไม่ให้ก็ทำร้าย ก็ขอให้ท่านนายกฯ บูรณาการเรื่องนี้เป็นปัญหาเร่งด่วน

 เรื่องที่ห้า เรื่องการแพร่ระบาดของโรคโควิคมันรุนแรงมาก อำเภอของเราดูในรายงานของจังหวัดจะมีอยู่ ๒ แห่ง คือเอกราช กับ หมู่ ๒ โผงเผง ในเขตเทศบาลของเรายังไม่มีเราต้องตั้งรับการแพร่ระบาดให้ดีเพราะผู้ติดเชื้อเพิ่มขึ้นทุกวัน โดยเฉพาะการฉีดยาฆ่าเชื้อเราสมควรทำในเชิงรุกบ้าง เช่น งานขาว-ดำ จะมีประชาชนมาร่วมงาน ซึ่งจะมาจากต่างพื้นที่ ก็อยากจะให้มีการพ่นยาฆ่าเชื้อหลังจากเสร็จสิ้นงานจากที่บ้านหรือวัด เพื่อเป็นการป้องกันเหตุไว้ก่อน ก็ขอฝากไว้เท่านี้ครับ

 **ที่ประชุม ฝ่ายบริหารรับไปพิจารณาดำเนินการ**

นายพิเศษศักดิ์.../๑๖

๑๖

 นายพิเศษศักดิ์ ธัญญะพิเศษศักดิ์ ประธานสภาเทศบาล เชิญท่านฉลวย ฯ ครับ

 นายฉลวย กระจ่างจิตร์ สมาชิกสภาเทศบาล กราบเรียนประธานสภาที่เคารพ ผมนายฉลวย กระจ่างจิตร์ สมาชิกสภาเทศบาล เขต ๑ ผมขอเพิ่มเติมอีกเรื่อง คือ การแจ้งข่าวสารความเดือดร้อนของประชาชน ผมจะขอฝากผ่านสภาอันทรงเกียรติไปถึงฝ่ายบริหารของเทศบาล ในการแจ้งน่าจะแจ้งทางไลน์หรือทางเฟสมาที่เจ้าหน้าที่กองช่าง หรือผู้อำนวยการกองช่าง เพื่อความสะดวกรวดเร็วของประชาชนโดยไม่ต้องเดินทางมาเขียนคำร้องที่เทศบาลครับ

 **ที่ประชุม ฝ่ายบริหารรับไปพิจารณาดำเนินการ**

 นายพิเศษศักดิ์ ธัญญะพิเศษศักดิ์ ประธานสภาเทศบาล มีสมาชิกท่านใดจะเสนอเรื่องอื่น ๆ

อีกไหมครับ เชิญท่านนายก ฯ ครับ

 นายสุรพร สรณารักษ์ นายกเทศมนตรี เรียนท่านประธานสภาที่เคารพ กระผมนายสุรพร สรณารักษ์ นายกเทศมนตรีตำบลป่าโมก ตามที่ท่านสมาชิกได้แนะนำและเสนอแนะในข้อคิดเห็น ขอกราบขอบพระคุณอย่างสูง เกี่ยวกับเรื่องขยายเสียงอันดับแรก ตอนนี้ได้ศึกษาว่าผมไม่ต้องการเครื่องขยายเสียงแบบเดิม ผมต้องการเครื่องขยายเสียงแบบระบบไร้สาย เพราะบางครั้งประชาชนเขาทำงานต่างถิ่น กลับมาเช้าเขาต้องการ พักผ่อน ลำโพงอยู่หน้าบ้านเขา เขาก็มาต่อว่าที่เทศบาลว่า เขาจะนอนก็ไม่ได้นอน เสียงดัง อีกประเด็นหนึ่งตรงข้ามกัน บ้านที่อยู่ไกลลำโพงก็บอกไม่รู้เรื่องเลย ผมก็ได้เรียกบริษัทหนึ่งมาแต่ยังไม่ตัดสินใจเพราะใช้เงินเป็นหลักล้าน เราจะติดตั้งระบบกระจายเสียงจากเทศบาลที่เดียวและกระจายดังถึง ๑๐ ชุมชน ต่อไปชุมชนไม่ต้องประกาศ มีเรื่องก็เข้ามาเทศบาลจะมีประชาสัมพันธ์ให้ โดยเฉพาะท่านฉลวย ฯ แนะนำว่า ๖ โมงเช้าให้เปิดฟังข่าวสารของทางราชการ เป็นข่าวทั่วๆ ไป ผมเห็นด้วย ขอขอบคุณครับ บางครั้งบางอย่างผมก็นึกไม่ถึง เพื่อนสมาชิกก็คอยแนะนำหรือท้วงติงได้เลย รับใช้เสมอ เรื่องเครื่องขยายเสียงเรากำลังศึกษาอยู่ ถ้าหน้าบ้านใครดังก็หรี่เสียงเฉพาะตัวนั้น ต้องขอสักระยะหนึ่ง คงต้องใช้งบประมาณปี ๒๕๖๕ แต่ตอนนี้ก็ซ่อมไปหลายส่วนแล้ว เมื่อวานจ้าหน้าที่เอาค่าใช้จ่ายในการซ่อมมาให้ผมเซ็น น่าจะเป็นชุมชน ๑ ซึ่งส่งช่างไปซ่อมแล้ว และเบิกค่าใช้จ่ายออกไปแล้ว

 ส่วนเรื่องกล้อง CCTV นั้น ผมเรียนตรง ๆ ว่า ผมก็ไม่อยากใช้สาย เพราะรุ่นใหม่มันไร้สายหมดแล้ว ก็พยายามศึกษาว่าถ้าเราใช้ระบบกล้องไร้สาย แล้วแสตนบายมาที่สำนักงาน ท่านเป็นสมาชิกอาจจะเปิดลิงก์ดูก็ได้ว่า ในบริเวณบ้านของท่าน หรือในชุมชน ๘ ชุมชน ๙ หรือดูทุกชุมชน เราพยายามศึกษาระบบนั้นว่า เราต้องทำเพื่อความปลอดภัย ผมกลัวที่สุดคือ ๑.อัคคีภัย ๒.ขโมย เพราะของเราระบบสายไฟฟ้าก็แย่มาก เราพยายามศึกษาและติดต่อหน่วยงานอื่นหลาย ๆ หน่วยงานเข้ามาดูแลครับ

 ส่วนเรื่องร้านค้านั้น ฝากผ่านไปถึงนิติกรว่า มันเกิดอะไรขึ้นที่เก็บราคาไม่เท่ากันตามที่ท่านศรีวิชัยฯ แจ้งมา ผมเรียนถามว่าถนนหลวงที่เราวิ่งผ่าน หน้าร้านเขามีสิทธิ์ไหม ให้นิติกรและท่านปลัดช่วยไปดูว่าระเบียบเขาได้กำหนดไหมว่า ร้านค้าเขามาเก็บหน้าร้านเขาได้ไหม สิ่งพวกนี้จริง ๆ ไม่น่าจะมีและทำไมเก็บและเว้น บางบ้านก็เสียแพง บางบ้านก็เสียถูก บางบ้านก็ไม่เก็บ เจ้าหน้าที่เราบกพร่องอะไรหรือเปล่า หรือเขามีคุณูปการอะไรกับเทศบาลเราหรือเปล่า ถึงต้องยกเว้นให้เขา ช่วยศึกษาระเบียบเกี่ยวกับเรื่องนี้ด้วยครับ

 ส่วนเรื่องของท่านรณกร ฯ ผมกราบขอบพระคุณอย่างสูงครับ งานขาว-ดำที่ท่านแนะนำว่าหลังจากเสร็จงานแล้วให้พ่นยาฆ่าเชื้อ ก็ขอให้ท่านผู้อำนวยการกองสาธารณสุขฯ ไปศึกษาดูว่าจะทำได้ไหมประชาชนต่างถิ่นมาร่วมงานจำนวนมาก อาจมีบางคนมีเชื้อโรคติดมา ก็ฝากกองสาธารณสุขไปดำเนินการด้วยครับ ขอบพระคุณครับ

 **ที่ประชุม รับทราบและส่วนงานที่เกี่ยวข้องรับไปดำเนินการ**

นายพิเศษศักดิ์.../๑๗

๑๗

 นายพิเศษศักดิ์ ธัญญะพิเศษศักดิ์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่นๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาล ฝ่ายบริหารและหัวหน้าส่วนราชการที่เข้าร่วมประชุมทุกท่าน และขอปิดการประชุม สมัยสามัญ สมัยที่ 2 ประจำปี 2564 แต่เพียงเท่านี้ ขอบคุณครับ

เลิกประชุมเวลา ๑2.๒๐ น.

 (ลงชื่อ) ผู้จดรายงานการประชุม

 (นางจิรฐา โชติธนะภัทร)

 เจ้าพนักงานธุรการชำนาญงาน

 (ลงชื่อ) ผู้ตรวจรายงานการประชุม

 (นางลภัสรดา จงแพทย์)

 หัวหน้าสำนักปลัดเทศบาล

###  (ลงชื่อ) เลขานุการสภาเทศบาล

 (นางอมรรัตน์ เนื้อจำรูญรัตน์)

### รายงาน

**การประชุมสภาเทศบาลตำบลป่าโมก**

**สมัยสามัญ สมัยที่ 2**

**ประจำปี 2564**

**วันพฤหัสบดีที่ 13 พฤษภาคม ๒๕๖4**

**ณ ห้องประชุมสภาเทศบาลตำบลป่าโมก**